<classify> Kauli hiyo aliitoa jana katika ufunguzi wa mafunzo ya leseni kwa klabu zinazoshiriki ligi mbalimbali Zanzibar yaliyoandaliwa na Caf.Alisema tangu kufika hapa ameelewa hali ya Zanzibar ya soka ambayo alisema ni mshirika wa mfano kwenye shirikisho hilo.Alisema kuwa mafunzo hayo wanayopatiwa viongozi wa klabu yatabadilisha soka la Zanzibar yakitiliwa mkazo kulingana na kuwataka viongozi hao kuhakikisha wanayafanyia kazi yale ambayo watapatiwa.Kwa upande wao washiriki wa mafunzo hayo walisema wanatarajia kupata kitu kipya kupitia mafunzo hayo, ambacho kama viongozi hapo nyuma hawakuwa nacho.Mwenyekiti wa timu ya Kipanga, Said Ali Juma alisema kwa vile ni masuala ya kimichezo yanayohusu uongozi wana imani kuwa yataweza kuwasaidia kufanya mabadiliko katika klabu zao na Zanzibar kwa ujumla.Akizungumzia mafunzo hayo Mwenyekiti wa Kamati ya Muda ya Chama cha Soka ZFA, Hussein Ali Ahmada alisema viongozi 30 wanashiriki katika mafunzo hayo ambayo yatajikita usimamizi wa uendeshaji wa klabu.  <topic>: MICHEZO 